
PRODUKTRESUMÉ

for

Mycostatin, oral suspension (2care4)


0.  	D.SP.NR.
	01375

1. 	LÆGEMIDLETS NAVN
	Mycostatin

2. 	KVALITATIV OG KVANTITATIV SAMMENSÆTNING
Nystatin 100.000 IE/ml

Hjælpestoffer:
Saccharose
Methylparahydroxybenzoat (E218) 
Propylparahydroxybenzoat (E216)
Ethanol 
Natrium 

Alle hjælpestoffer er anført under pkt. 6.1.

3. 	LÆGEMIDDELFORM
	Oral suspension (2care4)


4. 	KLINISKE OPLYSNINGER

4.1	Terapeutiske indikationer
	Oral og gastrointestinal candidiasis.

4.2	Dosering og indgivelsesmåde
Dosering

Oral candidiasis:
Voksne, børn (≥2 år), spædbørn (1 måned til 2 år) og nyfødte (fra fødslen til 1 måned): 
1 ml 4 gange daglig. Dosis kan øges om nødvendigt. 

Behandlingsvarighed
Ved oral candidiasis er den sædvanlige behandlingsvarighed 1-2 uger. 
Under særlige omstændigheder kan behandlingen forlænges til 4 til 6, for eksempel hos immunkompromitterede patienter

Administration
Suspensionen bør tages efter måltiderne og beholdes i munden så længe som muligt, inden den synkes. Hos spædbørn kan suspensionen administreres dråbe for dråbe eller fortyndes i vand og pensles på læsionerne. 
Flasken skal omrystes grundigt før brug.

Intestinal candidiasis: 
Voksne: 5 ml (500.000 IE) 3 gange daglig. Om nødvendigt kan dosis fordobles. 
Børn og spædbørn: 1 ml (100.000 IE) 4 gange daglig.

Behandlingsvarighed 
For at forhindre recidiv bør behandlingen fortsættes i 2-3 dage efter symptomophør.
Ved kombinationsbrug med antibiotika bør nystatinbehandlingen gives i mindst lige så lang tid som det pågældende antibiotikum.

Administration
Suspension skal synkes med det samme. 
	Flasken skal omrystes grundigt før brug.

4.3	Kontraindikationer
Overfølsomhed over for nystatin eller over for et eller flere af hjælpestofferne anført i pkt. 6.1.

4.4	Særlige advarsler og forsigtighedsregler vedrørende brugen
Mycostatin oral suspension bør ikke anvendes til behandling af systemiske mykoser. 
Ved forekomst af irritation eller overfølsomhedsreaktioner bør behandlingen afbrydes.

Indeholder methylparahydroxybenzoat (E218) og propylparahydroxybenzoat (E216): Kan give allergiske reaktioner (kan optræde efter behandlingen).

Indeholder Saccharose: Bør ikke anvendes til patienter med arvelig fructoseintolerans, glucose/galactosemalabsorption og sucrase-isomaltasemangel. Saccharose kan være skadelig for tænderne.

Dette lægemiddel indeholder 455 mg alkohol (ethanol) for hver 60 ml, hvilket svarer til en mængde på 0,76 g for hver 100 ml. Mængden i 1 ml af dette lægemiddel svarer til mindre end 0,2 ml øl eller 0,1 ml vin. Den mindre mængde alkohol i dette lægemiddel vil ikke have nogen nævneværdig effekt.

	Dette lægemiddel indeholder mindre end 1 mmol (23 mg) natrium pr. ml, dvs. det er i det væsentlige natriumfrit. 

4.5	Interaktion med andre lægemidler og andre former for interaktion
	Ingen kendte.
  	

4.6	Graviditet og amning
Fertilitet
Der foreligger ingen kliniske data vedrørende nystatins indvirkning på fertiliteten. I et studie med rotter blev der ikke set nogen negative virkninger på fertiliteten (se pkt. 5.3).

Graviditet
Det er ukendt, om nystatin kan forårsage fosterskader, hvis det administreres til en gravid kvinde. Dyreforsøg har påvist reproduktionstoksicitet (se pkt. 5.3). Nystatin bør kun ordineres til gravide, hvis den potentielle gavnlige virkning for moderen overstiger den potentielle risiko for fostret.

Amning:
Det er ukendt, om nystatin udskilles i human mælk. Selvom den gastrointestinale absorption er ubetydelig, bør der udvises forsigtighed ved ordination af nystatin til ammende kvinder.

4.7	Virkninger på evnen til at føre motorkøretøj eller betjene maskiner
Ikke mærkning.
Mycostatin påvirker ikke eller kun i ubetydelig grad evnen til at føre motorkøretøj eller betjene maskiner.

4.8	Bivirkninger
Bivirkninger er angivet nedenfor efter systemorganklasse og absolut hyppighed. Hyppighederne er defineret som: Meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1.000 til < 1/100), sjælden (≥ 1/10.000 til < 1/1.000), meget sjælden (< 1/10.000), ikke kendt (kan ikke estimeres ud fra forhåndenværende data).

	Immunsystemet:
	Meget sjælden, hyppighed ikke kendt
	Der er rapporteret om overfølsomhed og angioødem, inklusive hævelse af ansigtet.

	Mave-tarm-kanalen
	Ikke almindelig 
	Kvalme, opkastning, dyspepsi og diarré

	Hud og subkutane væv
	Ikke almindelig 
	Udslæt og urticaria.

	
	Sjælden 
	Stevens-Johnsons syndrom


	Kvalme og diarré er dosisrelaterede.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Doser, der var 4-8 gange højere end de anbefalede daglige doser, har forårsaget kvalme og gastrointestinale problemer såsom opkastning og diarré. Behandling: ventrikeltømning, om nødvendigt aktivt kul. Symptomatisk behandling. 

4.10	Udlevering
	B.


5. 	FARMAKOLOGISKE EGENSKABER

5.0	Terapeutisk klassifikation
	ATC-kode: A 07 AA 02. Antibiotisk antimykotikum.


5.1	Farmakodynamiske egenskaber
	Nystatin fremstilles af Streptomyces noursei og består af et gult pulver, der er stort set uopløseligt i vand. Afhængigt af den opnåede koncentration og svampens følsomhed har nystatin fungistatisk eller fungicid virkning. Nystatin virker mod adskillige svampearter, men ikke på bakterier, protozoer og vira, og det påvirker ikke kroppens normale bakterieflora. De mest følsomme arter er gærlignende svampe, og virkningen på Candida albicans er specifik.
	Som følge af binding til steroler i svampens cellevæg ændres membranens uigennemtrængelighed, hvilket resulterer i, at celleindholdet siver ud. Det er veltolereret, også ved langtidsbehandling, og der er ikke set resistensudvikling med nystatin. Nystatin forebygger gastrointestinale superinfektioner med Candida i forbindelse med antibiotisk behandling.

5.2	Farmakokinetiske egenskaber
	Absorberes kun i ringe grad fra mave-tarmkanalen. Udskilles hovedsageligt uændret i fæces.

5.3	Prækliniske sikkerhedsdata
	Der er ikke udført studier til evaluering af nystatins mutagene eller karcinogene virkninger.
Der er udført studier af fertilitets- og udviklingstoksicitet (segment I, II og III) hos rotter og kaniner. Der blev set mortalitet og toksicitet hos forældredyrene med den høje dosis (3,0 mg/kg/dag) i alle studierne. Nystatin havde ingen indvirkning på forekomsten af føtale misdannelser hos kaniner. Til trods for de forældretoksiske doser udviste nystatin ingen virkning på F0-hannernes og -hunnernes fertilitet eller den tidlige embryoudvikling hos F1-afkommet hos rotter. Hos F1-rotter blev der set udviklingstoksicitet efter afvænning på alle doseringsniveauer. Som følge af disse toksiske virkninger på den postnatale udvikling hos F1-rotter bør der udvises forsigtig ved brug af nystatin hos kvinder i den fertile alder.

	Miljørisikovurdering
	Nystatin kan være svært nedbrydelig i miljøet, og det kan ikke udelukkes, at der er en miljørisiko.


6.	FARMACEUTISKE OPLYSNINGER

6.1	Hjælpestoffer
	Saccharose; ethanol 96%, carmellosenatrium;  methylparahydroxybenzoat (E218); propylparahydroxybenzoat (E216); pebermynte olie; vand, renset; kirsebæraroma, kanelaldehyd; natrium hydroxid; saltsyre, vandfri dinatriumphosphat, glycerol.
			
	
6.2	Uforligeligheder
	Ikke relevant.

6.3	Opbevaringstid
		2 år.

6.4	Særlige opbevaringsforhold
Inden åbning af flasken: Må ikke opbevares over 30 °C.

Efter åbning af flasken: Må ikke opbevares over 25 °C.

	Kassér flasken indenfor 7 dage efter åbning.

6.5	Emballagetyper og pakningsstørrelser
	Glasflaske.

6.6	Regler for destruktion og anden håndtering
		Ikke anvendt lægemiddel samt affald heraf bør afleveres på apoteket.

7.           INDEHAVER AF MARKEDSFØRINGSTILLADELSEN
2care4 ApS
Stenhuggervej 12
6710 Esbjerg V

8.	MARKEDSFØRINGSTILLADELSESNUMMER (NUMRE)
	45336

9.	DATO FOR FØRSTE MARKEDSFØRINGSTILLADELSE
	24. august 2009

10.	DATO FOR ÆNDRING AF TEKSTEN
	16. september 2026

